Diari Oficial de la Generalitat Valenciana


Sumari del DOGV 4064, del 14-08-2001 (2001/8201)

RESOLUCIÓ de 30 de juliol de 2001, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de viceintervenció de l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8201


Data del document
:   30-07-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * comptable
    * administració local
    * concurs administratiu

RESOLUCIÓ de 30 de juliol de 2001, del director general d'Administració Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de viceintervenció de l'Ajuntament de València. [2001/X8201]
  
L'Alcaldia de l'Ajuntament de València va efectuar la convocatòria per a la provisió pel sistema de lliure designació del lloc de viceintervenció d'aqueixa corporació i les bases van ser aprovades pel ple en la sessió del dia 29 de juny de 2001, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; en l'article 28 del Reial Decret 1.732/1994, de 29 de juliol, i l'article 3.1 del Decret 159/1997, de 29 d'abril del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc de viceintervenció de l'Ajuntament de València i les bases que l'han de regir, les quals es relacionen en l'annex d'aquesta resolució.
  
Segon
  
La convocatòria i les seues bases a què fa referència aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, i també pel que disposa la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 30 de juliol de 2001.- El director general d'Administració Territorial: José Ramón Pascual Monzó.
  
ANNEX
  
Bases que regiran la convocatòria per a proveir el lloc de viceinterventor de l'Ajuntament de València, entre funcionaris d'administració local amb habilitació de caràcter nacional, subescala Intervenció-Tresoreria, categoria superior.
  
I. Objecte
  
Aquestes bases tenen per objecte regir la convocatòria a efectuar per l'Alcaldia per a cobrir pel sistema previst en l'article 99.2 de la Llei 7/85, de 2 d'abril, Reguladora de les Bases del Règim Local, segons redacció donada per Llei 10/1993 (BOE de 22 d'abril), i els articles 27 i següents del RD 1.732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, del lloc següent, reservat a funcionari d'Administració local amb habilitació de caràcter nacional:
  
Denominació Classe
  
Viceinterventor primera
  
II. Característiques del lloc
  
1. El lloc a cobrir està inclòs en la relació de llocs de treball aprovada per la corporació i publicada en el Butlletí Oficial de la Província de València núm. 310, de 30 de desembre de 2000.
  
2. El complement de destinació assignat al dit lloc és el corresponent al nivell trenta i el sistema de provisió és el de lliure designació, tal com es reflecteix en l'esmentada relació de llocs.
  
3. El complement específic anual fixat per al lloc està concretat per al 2001 en 6.708.060 pessetes.
  
III. Requisits
  
1. Serà requisit per a concórrer a la convocatòria i poder exercir el lloc, cas de ser nomenat, estar integrat en la subescala d'intervenció-tresoreria, categoria superior.
  
2. No obstant això, també podran concórrer els interventors no integrats segons que prescriu la disposició transitòria Primera, núm. 2 e) del RD 1.174/87, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.
  
IV. Convocatòria
  
1. La convocatòria serà subscrita per l'Alcaldia i remesa a la Conselleria de Justícia i Administració Públiques, Direcció General d'Administració Territorial, per a la publicació íntegra en el Diari Oficial de la Generalitat Valenciana i remissió a la Direcció General de la Funció Pública del Ministeri per a les Administracions Públiques, la qual disposarà la publicació en extracte de la convocatòria en el Boletín Oficial del Estado.
  
V. Sol·licituds
  
1. Les sol·licituds s'adreçaran a l'Alcaldia'Presidència dins dels quinze dies naturals següents a la publicació de l'extracte de la convocatòria en el Boletín Oficial del Estado.
  
2. A més del contingut mínim previst en l'article 70.1 De la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què estiga la persona sol·licitant i la seua destinació.
  
3. A la instància s'acompanyarà la documentació que, al parer de qui ho sol·licite, es considere pertinent per tal de demostrar la seua idoneïtat per a ocupar el lloc convocat.
  
VI. Nomenament
  
1. Conclòs el termini de presentació de sol·licituds i previs els informes de secretaria i altres que aquesta puga demanar, l'Alcaldia procedirà, si s'escau, i amb la constatació prèvia de la concurrència dels requisits exigits en aquestes bases, a dictar la resolució corresponent en el termini d'un mes.
  
2. La resolució serà prou motivada i recollirà, en tot cas, la concurrència dels requisits exigits i també dels criteris aplicats sobre la idoneïtat de l'aspirant nomenat. D'aquesta resolució es retrà compte al ple de la corporació, i serà comunicada a la Direcció General de la Funció Pública del Ministeri per a les Administracions Públiques, òrgan al qual correspondrà l'anotació en el registre corresponent i la publicació en el Boletín Oficial del Estado.
  
VII. Presa de possessió
  
Els terminis de presa de possessió seran els mateixos que els establerts per als funcionaris amb habilitació nacional nomenats en virtut del procediment de concurs.
  
VIII. Normativa supletòria
  
En allò no previst per aquestes bases, serà d'aplicació el capítol V del Reial Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat pel RD 364/95, de 10 de març.
  
IX. Impugnació
  
Contra aquestes bases, que són definitives en via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa les persones interessades podran interposar un dels recursos següents:
  
A) Amb caràcter potestatiu, recurs de reposició, davant del mateix òrgan que ha dictat l'acte recorregut, en el termini d'un mes a comptar des de l'endemà de la publicació en extracte de la convocatòria en el Boletín Oficial del Estado.
  
Si transcorreguera un mes des de l'endemà al de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
B) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos des de l'endemà de la publicació en extracte de la convocatòria en el BOE.